
	IZVJEŠĆE O PROVEDENOM SAVJETOVANJU S JAVNOŠĆU

	
Naziv akta o kojem je savjetovanje provedeno: Nacrt Strategije razvoja Urbane aglomeracije Osijek do 2027.

	Vrijeme trajanja savjetovanja: Savjetovanje je provedeno u trajanju od 30 dana, 
odnosno od 08. prosinca 2023. do 08. siječnja 2024.

	Cilj i glavne teme savjetovanja
	Osnovni cilj savjetovanja bio je dobivanje povratnih informacija od zainteresirane javnosti u svezi razvoja Urbane aglomeracije Osijek koja uz Grad Osijek obuhvaća 9 jedinica lokalne samouprave u urbanom okružju i to općine Antunovac, Bilje, Bizovac, Čepin, Erdut, Ernestinovo, Petrijevci, Vladislavci i Vuka. 
Izradu SRUA Osijek Grad Osijek je kao nositelj procesa izrade, proveo u suradnji sa svim dionicima ključnim za cjelokupni proces izrade dokumenta pa tako i definiranje srednjoročnog strateškog pristupa razvoju u svrhu gospodarskih, ekoloških, klimatskih, demografskih i socijalnih izazova s kojima se Urbana aglomeracija Osijek suočava. 
Donošenjem Strategije razvoja Urbane aglomeracije Osijek stvorit će se preduvjeti za provedbu mehanizma integriranih teritorijalnih ulaganja na području Urbane aglomeracije Osijek iz Integriranog teritorijalnog programa u financijskom razdoblju 2021. – 2027.




	Redni broj
	Naziv dionika (pojedinac, organizacija, institucija)
	Članak na koji se odnosi primjedba/
prijedlog
	Tekst primjedbe/prijedloga
	Prihvaćanje/ neprihvaćanje primjedbe ili prijedloga sa obrazloženjem

	1. 
	Zračna luka Osijek d.o.o.
	Poglavlje 5.3.4. Urbani prijevoz
	Iza rečenice „Uz javni prijevoz, korištenje i razvoj intermodalnog prijevoza obuhvaća i teretni promet, razvoj i uređenje zračne luke te infrastrukture za zračni promet ali i unapređenje i razvoj riječnog prometa.“ dodati: „Neki od primjera su planiranje proširenja putničkog terminala i operativnih površina Zračne luke Osijek, razvoja komplementarnih sadržaja neposredno uz Zračnu luku Osijek, kao i investiranje u ekološki prihvatljive izvore energije na području zračne luke.“
	Prihvaća se nadopuna za umetanje predložene rečenice te će ista biti unesena u poglavlje „5.3.4. Urbani prijevoz“  Konačnog nacrta Strategije razvoja Urbane aglomeracije Osijek do 2027.

	
	
	
	
	



